ΓΡΑΠΤΗ ΕΡΩΤΗΣΗ E-2857/96 υποβολή: Jesϊs Cabezσn Alonso (PSE) προς την Επιτροπή (25 Οκτωβρίου 1996)

Θέμα: Προγράμματα για την αντιμετώπιση του κοινωνικού αποκλεισμού

Ποιά ευρωπαϊκά δίκτυα και προγράμματα υπερκρατικής διάστασης με αντικείμενο την αντιμετώπιση του κοινωνικού αποκλεισμού, της φτώχειας και των προβλημάτων των ηλικιωμένων προβλέπεται να συγχρηματοδοτηθούν από την Επιτροπή στο άμεσο μέλλον;

Απάντηση του κ. Flynn εξ ονόματος της Επιτροπής (21 Ιανουαρίου 1997)

Η Επιτροπή τη στιγμή αυτή επιλέγει τα καλύτερα σχέδια για χρηματοδότηση στους ενλόγω τομείς για το 1996. Η επιλογή θα γίνει στη βάση των προδιαγραφών και των σχολίων που επισυνάπτονται στα σχετικά κονδύλια του προϋπολογισμού. Στις οικονομικές υποχρεώσεις βάσει των κονδυλίων του προϋπολογισμού Β3-4103 και Β3-4104 θα εφαρμοστούν οι όροι της εντολής του Δικαστηρίου της 24.09.1996 ((Υπόθεση C 239/96 R και 240/96 R. )) και η Επιτροπή θα αναμείνει την έκδοση απόφασης του Δικαστηρίου πριν προβεί σε πληρωμές.

Στο πλαίσιο της πρωτοβουλίας της Κοινότητας για την ΑΠΑΣΧΟΛΗΣΗ στην πρώτη δέσμη σχεδίων (1994-1999) υπήρξαν τρεις πτυχές από τις οποίες η μία, με τίτλο Horizon λιγότερο ευνοημένα άτομα, αντιμετώπιζε ειδικά τα προβλήματα εκείνων που έχουν αποκλειστεί από την αγορά εργασίας. Τα σχέδια του πρώτου γύρου επελέγησαν από τις εθνικές αρχές.

Η βάση επιλογής των σχεδίων για το δεύτερο γύρο (1997-1999) λαμβάνει χώρα μεταξύ 01.01.1997 και 30.03.1997 κάτω από μια νέα κατηγορία πρωτοβουλίας απασχόλησης καλούμενης EMPLOYMENT-Integra.- Περαιτέρω πληροφορίες διατίθενται από τις εθνικές δομές υποστήριξης σε κάθε κράτος μέλος, οι διευθύνσεις των οποίων αποστέλλονται προς το αξιότιμο μέλος και τη Γενική Γραμματεία του Κοινοβουλίου.

Το Λευκό Βιβλίο «Διδασκαλία και μάθηση 7 προς την κοινωνία της γνώσης» ((Εγγρ. COM(95) 590. )) έχει ως τρίτο στόχο την «καταπολέμηση του αποκλεισμού». Για την υλοποίηση του στόχου αυτού, προτείνει την υποστήριξη πειραματισμών που αποσκοπούν στην κοινωνική και οικονομική επανένταξη νέων που έχουν εξέλθει του σχολικού συστήματος χωρίς ειδικότητα ούτε κατάρτιση. Η Επιτροπή θα λάβει απόφαση στο τέλος του έτους ως προς την ανάληψη πιλοτικών σχεδίων.

Στο πλαίσιο της δράσης ΙΙΙ.3.1. του προγράμματος SOCRAΤES, στα τέλη του 1995 αναλήφθηκαν δύο μελέτες. Ενώ η πρώτη εξέταζε τους μηχανισμούς που αποσκοπούν στην πρόληψη της σχολικής αποτυχίας και στο πρόβλημα της μετάβασης προς την ενεργό επαγγελματική ζωή, η δεύτερη αναλύει τα μέτρα που λαμβάνονται στο πλαίσιο των εκπαιδευτικών συστημάτων υπό των νέων που έχουν ήδη εγκαταλείψει το σχολικό σύστημα χωρίς επαρκής εξειδίκευση. Από τις αρχές του 1997, η Επιτροπή θα προβεί στην εκτέλεση δύο άλλων μελετών οι οποίοι θα ασχοληθούν ειδικότερα με τα τυπικά χαρακτηριστικά των νέων που αντιμετωπίζουν τον κίνδυνο αυτό και την ανάλυση του συνόλου των βασικών επαγγελματικών προσόντων που απαιτούνται για μια καλή επαγγελματική ένταξη.

Το πρόγραμμα Lenardo da Vinci έχει εγγράψει μεταξύ των προτεραιοτήτων του τον αγώνα κατά του αποκλεισμού. Πρόκειται για την ευνόηση της ένταξης των προσώπων που αντιμετωπίζουν τις μεγαλύτερες δυσκολίες μέσω της παροχής επαγγελματικού χαρακτήρα συμβουλών και της εξειδίκευσης.

Ένας ορισμένος αριθμός σχεδίων που έχουν επιλεγεί το 1995-1996 αφορούν τους νέους ανέργους, τους ανέργους μακράς διαρκείας, τα άτομα σε κατάσταση έντονης περιθωριοποίησης. Τα σχέδια που λαμβάνουν ενίσχυση δυνάμει των ανωτέρω, στοχεύουν στη βάση των διακρατικών και με τη συμμετοχή πολλών παραγόντων (προσφερόντων κατάρτιση ή κοινωνικών εταίρων, οργανισμών τοπικής αυτοδιοίκησης, ενώσεων εθελοντών) εταιρικών σχέσεων στην ανάπτυξη νέων προσεγγίσεων και νέων μεθόδων κατάρτισης καλύτερα προσαρμοσμένων στις ιδιαιτερότητες των εν λόγω ατόμων που βρίσκονται σε δυσχερή κατάσταση.

Σε ό,τι αφορά το πρόγραμμα οι Νέοι για την Ευρώπη, λαμβάνει κάθε χρόνο υποστήριξη σημαντικός αριθμός σχεδίων που αποσκοπούν στην προώθηση της κοινωνικής ένταξης μεταξύ των νέων ατόμων.